
ΤΕΥΧΟΣ ΔΕΥΤΕΡΟ 

13 Σεπτεμβρίου 2001 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία "ΜΟΥΣΕΙΟ ΜΙΧΑΗΛ ΠΕΡΑΝΘΗ" και 


κύρωση του οργανισμού αυτού. 1 

Τροποποίηση διατάξεων του Οργανισμού του κοινω¬ 
φελούς Ιδρύματος με την επωνυμία ΊΔΡΥΜΑ ΑΠΟ¬ 
ΔΗΜΟΥ ΕΛΛΗΝΙΣΜΟΥ" που κυρώθηκε με το από 
27.11.1998 Π.Δ/γμα(ΦΕΚ1297/Β'). 2 


ΑΠΟΦΑΣΕΙΣ 

Καν. 1221/97. Πρόγραμμα 2001. Βελτίωση της παρα¬ 
γωγής και εμπορίας του μελιού έτους 2001. Έγκρι¬ 


ση μεταφοράς ποσού 5 εκ. δρχ. από την Ενέργεια I 

στην Ενέργεια II. 3 

Σύσταση Συμβουλίου Εθνικών Κληροδοτημάτων Περι¬ 
φέρειας Δυτικής Μακεδονίας. 4 

Τροποποίηση της συστατικής πράξης της Δημοτικής 
Επιχείρησης του Δήμου Ορμύλιας "ΣΕΡΜΥΛΗ". 5 


Τροποποίηση συστατικής πράξηςτου νομικού προσώ¬ 
που του δήμου Νάουσας Ν. Ημαθίας με την επωνυ¬ 
μία "Μέριμνα Παιδιού - Νεολαίας και Οικογένειας". 6 
Αύξηση καθ’ υπέρβαση ημερών εκτός έδρας υπαλλή¬ 


λων υπηρετούντων στη Νομ. Αυτ/ση Βοιωτίας. 7 

Καθιέρωση υπερωριακής εργασίας κατά το έτος 2001, 
για μόνιμο και αποσπασμένο προσωπικό της Νο¬ 
μαρχιακής Αυτοδιοίκησης Ανατολικής Αττικής. 8 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Έγκριση σύστασης του κοινωφελούς ιδρύματος με την 
επωνυμία "ΜΟΥΣΕΙΟ ΜΙΧΑΗΛ ΠΕΡΑΝΘΗ" και κύρωση 
του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την υπ’ αριθμ. 16.878/13.5.2000 συστατική πράξη 
που συντάχθηκε ενώπιον της συμβολαιογράφου Μαρίας 
Εμμ. Ρουσσάκη, με την οποία συστήθηκε κοινωφελές 


ίδρυμα με την επωνυμία "ΜΟΥΣΕΙΟ ΜΙΧΑΗΛ ΠΕΡΑΝΘΗ" 
και με έδρα τα Βίλλια Αττικής. 

2. Τις διατάξεις των άρθρων: 

α) 95 και 98 του Α.Ν. 2039/1939, 

β) 101 και 119 του Εισαγωγικού Νόμου του Αστικού Κώ¬ 
δικα και 

γ) 108 και 110 του Αστικού Κώδικα. 

3. Την από 27.9.2000 γνωμοδότηση του Συμβουλίου 
Εθνικών Κληροδοτημάτων. 

4. Την αριθμ. 1039386/441/Α0006/21.4.2000 απόφαση 
του Υπουργού Οικονομικών με την οποία ανατέθηκαν αρ¬ 
μοδιότητες στον Υφυπουργό Οικονομικών (ΦΕΚ Β/571). 

Με πρόταση των Υπουργών Εθνικής Παιδείας και Θρη¬ 
σκευμάτων, Πολιτισμού και του Υφυπουργού Οικονομι¬ 
κών αποφασίζουμε: 

Άρθρο μόνο. 

1. Εγκρίνουμε τη σύσταση του κοινωφελούς ιδρύματος 
με την επωνυμία "ΜΟΥΣΕΙΟ ΜΙΧΑΗΛ ΠΕΡΑΝΘΗ", η οποία 
έγινε από τη Νίκη χα Μιχαήλ Περάνθη μετηναριθ. 16.878/ 
13.5.2000 πράξη της συμβολαιογράφου Μαρίας Εμμ. 
Ρουσσάκη. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών, Εθν. Παιδείας και θρησκευμάτων και 
Πολιτισμού και διέπεται από τις διατάξεις της παραπάνω 
συστατικής του πράξης, του παρακάτω οργανισμού, του 
Α.Ν.2039/1939 και των διαταγμάτων που εκδόθηκαν ή θα 
εκδοθούν σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δώδεκα (12) 
άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία "ΜΟΥΣΕΙΟ ΜΙΧΑΗΛ ΠΕΡΑΝΘΗ". 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία "ΜΟΥΣΕΙΟ 
ΜΙΧΑΗΛ ΠΕΡΑΝΘΗ", που συστήθηκε από την Νίκη χα Μι¬ 
χαήλ Περάνθη με την αριθ. 16878/2000 πράξη της συμ¬ 
βολαιογράφου Αθηνών Μαρίας Εμμ. Ρουσσάκη, αποτελεί 
νομικό πρόσωπο ιδιωτικού δικαίου και διέπεται από τις 

διατάξεις της παραπάνω συστατικής πράξης, του παρό¬ 
ντος οργανισμού, του Α.Ν.2039/1939, όπως κάθε φορά 
ισχύει ο νόμος αυτός και των διαταγμάτων που εκδόθη- 
καν ή θα εκδοθούν σε εκτέλεση του νόμου τούτου. 

2. Έδρα του ιδρύματος είναι τα Βίλλια Αττικής. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος 
έγκρισης της σύστασής του. 

Άρθρο 2 
Σκοπός 

Σκοπός του ιδρύματος είναι: Η ίδρυση Μουσείου με την 
επωνυμία "ΜΟΥΣΕΙΟ ΜΙΧΑΗΛ ΠΕΡΑΝΘΗ" στην περιοχή 
"Κρύο Πηγάδι" Βιλλίων Αττικής, όπου ευρίσκετο η εξοχική 
οικία του Μιχαήλ Περάνθη. 

Σκοπός της ιδρύσεωςτου Μουσείου είναι η διατήρηση 
του Έργου και της Μνήμης του Μιχαήλ Περάνθη. 

Η αξιοποίηση του έργου του (μέριμνα εκδόσεων και με¬ 
ταφράσεων) θα αποτελεί τη βάση του. 

Η λειτουργία της βιβλιοθήκης του ιδρύματος θα βοηθή¬ 
σει στη διάσωση και διάδοση βιβλίων που αφορούν την 
εξέλιξη του Ελληνικού Πνεύματος και ειδικότερα του τε¬ 
λευταίους σταθμούς του Ιουλιανού και Πλήθωνα, αλλά 
και κάθε πνευματικό έργο αναφερόμενο στην Ιστορική και 
Πνευματική Ελληνική Διαδρομή. 

Το Μουσείο θα συνδράμει κάθε ενδιαφερόμενο για τη 
μελέτη του έργου του συγγραφέα. 

Άρθρο 3 

Περιουσία - Πόροι 

1. Περιουσία του ιδρύματος αποτελούν: 

α) Είκοσι εκατομμύρια (20.000.000) δραχμές μετρητά που 
καταθέτει η ιδρύτρια, εκ των οποίων τα πέντε εκατομμύρια 
(5.000.000) δρχ. θα είναι κατατεθειμένα σε αναπαλλοτρίωτη 
κατάθεση και τα υπόλοιπα δεκαπέντε εκατομμύρια 
(15.000.000) δρχ. θα χρησιμοποιηθούν για την πλήρη επι¬ 
σκευή και ανακαίνιση του μουσείου με σκοπό την δημιουργία 
των απαραίτητων συνθηκών για την ορθή λειτουργία του. 

β) Ο πρώτος όροφος τριόροφης οικοδομής (εξοχική κα¬ 
τοικία) που βρίσκεται στα Βίλλια Αττικής εκτός σχεδίου πό- 
λεως. Ποσοστό συνιδιοκτησίας εξ αδιαιρέτου επί του όλου 
αγροτεμαχίου (456/1000). Την εν λόγω οριζόντια ιδιοκτησία 
η ιδρύτρια θα την μεταβιβάσει στο ίδρυμα κατά πλήρη κυ¬ 
ριότητα μόλις δημοσιευθείτο σχετικό Προεδρικό Διάταγμα. 

γ) Ολόκληρο το αρχείο και τα βιβλία που ανήκουν στη 
βιβλιοθήκη του Μιχαήλ Περάνθη. 

2. Πόροι του ιδρύματος είναι: 

α) Οι τόκοι των (5.000.000) πέντε εκατομμυρίων δρχ. 
που θα είναι κατατεθειμένα σε αναπαλλοτρίωτη κατάθε¬ 
ση, προκειμένου να χρησιμοποιούνται για τις λειτουργι¬ 
κές δαπάνες ή ανάγκες του ιδρύματος. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου προς αυτό. 

Άρθρο 4 

Διοίκηση 

1. Το Ίδρυμα διοικείται από πενταμελές Διοικητικό Συμ¬ 
βούλιο που αποτελείται από τους: 


1) Ισόβιο Πρόεδρο: Νίκη χα Μιχαήλ Περάνθη 

2) Λεωνίδα Λίβατου Αργυρίου 

3) Χρήστο Μαλαπάνη του Χρήστου 

4) Ευάγγελο Συρίγοτου Ματθαίου 

5) Θεόδωρο Κατριβάνοτου Χρήστου 

2. Τα μέλη του Διοικητικού Συμβουλίου ορίζουν με πρά¬ 
ξη τους, έπειτα από ψηφοφορία, τον Αντιπρόεδρο, το 
Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμ¬ 
βουλίου, η κενή θέση συμπληρώνεται με απόφαση των 
υπολοίπων μελών, σύμφωνα με τις διατάξεις της συ¬ 
στατικής πράξης και του άρθρου 99 του Α.Ν. 2039/ 
1939. 

4. Το Διοικητικό Συμβούλιο συνεδριάζει τακτικά κάθε 
τρίμηνο και εκτάκτως όποτε το ζητήσει η Πρόεδροςήτρία 
από τα μέλη του, με γραπτή αίτησή τους προς την Πρόε¬ 
δρο, πάντοτε όμως έπειτα από πρόσκληση της Προέ¬ 
δρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. Με¬ 
ταξύ των παρόντων πρέπει υποχρεωτικά να είναι και η 
Πρόεδρος ή ο νόμιμος αναπληρωτής της. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει, η γνώμη με την οποία συ- 
ντάσσεταιη Πρόεδρος. 

7. Σε περίπτωση που κάποιο μέλος του Διοικητικού Συμ¬ 
βουλίου απουσιάζει αδικαιολόγητα από τρεις (3) συνε¬ 
χείς συνεδριάσεις, θεωρείται ότι έχει παραιτηθεί και η κε¬ 
νή θέση αυτού συμπληρώνεται κατά τα οριζόμενα στην 
παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

9. Τα μέλη του Διοικητικού Συμβουλίου προσφέρουντις 
υπηρεσίες τους χωρίς αμοιβή. Δικαιούνται όμως οδοιπο¬ 
ρικών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής 
πράξης, του παρόντος οργανισμού του Α.Ν.2039/1939 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου, καθώς και των λοιπών σχετι¬ 
κών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή τον προϋπολο¬ 
γισμό και απολογισμό του ιδρύματος, σύμφωνα με τις 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


16331 


διατάξεις των άρθρων 101 και 102 του Α.Ν.2039/1939 και 
του από 20-12-1939 Β.Δ/τος. (ΦΕΚ552Α'). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλ¬ 
λογικών συμβάσεων εργασίας και τις διατάξεις γενικότε¬ 
ρα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του Ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με 
απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσειτην έναρξη καιλήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου δεκαπέντε (15) τουλάχιστον 
μέρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σ’ 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’ αυτό η πλειοψηφία των πα¬ 
ρόντων μελώντου Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλοςτου Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γ ραμματέα 

1. Ο Γραμματέας του ιδρύματος: 
α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 


β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνειτην αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδατου ιδρύματος καιευθύνεταιγια 
την καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του 
Α.Ν.2039/1939, έχοντας την ευχέρεια να παρακρατεί από 
αυτά ένα μικρό ποσό, που είναι αναγκαίο για την πληρω¬ 
μή έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και λή¬ 
γει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα της δημοσίευσης στην Εφημερίδα της Κυ¬ 
βέρνησης του σχετικού Π.Δ/τος έγκρισης της σύστασης 
του ιδρύματος, η οποία μπορεί να παραταθεί μέχρι την 
31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται 
στην πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν.2039/1939 και του από 20-12-1939 σχετικού 
Δ/τος (ΦΕΚ552Α). 

Άρθρο 10 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Δι¬ 
οικητικό Συμβούλιο αποφασίζει την τήρηση και άλλων 
βιβλίων και στοιχείων, τα οποία κρίνει ότι είναι απαραί¬ 
τητα για την παρακολούθηση της διαχείρισης της περι¬ 
ουσίας του ιδρύματος και της εκτέλεσης των σκοπών 
του. 

Άρθρο 11 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του Α.Ν.2039/1939 και 110 
και 119 του Αστικού Κώδικα, ύστερα από πρόταση του Δι¬ 
οικητικού Συμβουλίου αυτού. 

Άρθρο 12 

Διάλυση του Ιδρύματος - Τύχη της περιουσίας του 

1. Το ίδρυμα διαλύεται όταν και όπως ο νόμος ορίζει: 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται σε ίδρυμα ικανό 
και κατάλληλο να εξασφαλίσει την ενδελεχή και εντελεχή 
(διατήρηση - προστασία - προβολή) παρουσία της συνο¬ 
λικής και συλλεκτικής αυτονομίας των έργων του διαθέτη 
και συγγραφέα. 

Στους Υπουργούς Εθνικής Παιδείας και Θρησκευμά¬ 
των, Πολιτισμού και στον Υφυπουργό Οικονομικών ανα¬ 
θέτουμε τη δημοσίευση και εκτέλεση του παρόντος δια¬ 
τάγματος. 

Αθήνα, 27 Αυγούστου 2001 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝ/ΝΟΣ Δ. ΣΤΕΦΑΝΟΠΟΥΛΟΣ 

01 ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ & ΘΡΗΣΚΕΥΜΑΤΩΝ 

ΑΠ.ΦΩΤΙΑΔΗΣ ΠΕΤΡΟΣ ΕΥΘΥΜΙΟΥ 

ΠΟΛΙΤΙΣΜΟΥ 

ΕΥΑΓΓ. ΒΕΝΙΖΕΛΟΣ 
-♦- 

( 2 ) 

Τροποποίηση διατάξεων του Οργανισμού του κοινωφε¬ 
λούς Ιδρύματος με την επωνυμία ΊΔΡΥΜΑ ΑΠΟΔΗ¬ 
ΜΟΥ ΕΛΛΗΝΙΣΜΟΥ" που κυρώθηκε με το από 
27.11.1998 Π.Δ/γμα (ΦΕΚ 1297/Β'). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) του από 27.11.1998 Π.Δ/τος (ΦΕΚ 1297Β') με το οποίο 
εγκρίθηκε η σύσταση του κοινωφελούς ιδρύματος με την 


επωνυμία "Ίδρυμα Απόδημου Ελληνισμού" και κυρώθηκε 
ο οργανισμός του. 

β) του άρθρου 98του Α.Ν. 2039/1939. 

γ) των άρθρων 110 και 119 του Αστικού Κώδικα. 

2. Το από 16.2.2000 πρακτικό του Διοικητικού Συμβου¬ 
λίου του Ιδρύματος. 

3. Την αριθμ. 1039386/441/Α0006/21.4.2000 (ΦΕΚ 571 
Β') κοινή απόφαση του Πρωθυπουργού και του Υπουργού 
Οικονομικών σχετικά με την ανάθεση αρμοδιοτήτων 
στους Υφυπουργούς Οικονομικών. 

4. Την αρίθ. ΑΣ 2264/30.11.2000, κοινή αποφ. του Πρω¬ 
θυπουργού και του Υπουρ. Εξωτ/κών με την οποίαν ανα¬ 
τέθηκαν αρμοδιότητες στον Υφυπουργό Εξωτερικών Γρ. 
Νιώτη (ΦΕΚ 1484/Β'). 

5. Την αριθμ. 36/27.11.2000 γνωμοδότηση του Συμβου¬ 
λίου Εθνικών Κληροδοτημάτων. 

Με πρόταση της Υφυπουργού Εξωτερικών καιτου Υφυ¬ 
πουργού Οικονομικών αποφασίζουμε: 

Άρθρο μόνο 

Εγκρίνουμε την τροποποίηση των παρακάτω διατάξεων 
του Οργανισμού του κοινωφελούς ιδρύματος με την επω¬ 
νυμία "ΊΔΡΥΜΑ ΑΠΟΔΗΜΟΥ ΕΛΛΗΝΙΣΜΟΥ" όπως αυτές 
αποφασίστηκαν από το Διοικητικό Συμβούλιο αυτού κατά 
τη συνεδρίαση στις 16.2.2000: 

1. Οι παράγραφοι 1,4 και 5 του άρθρου (Διοίκηση) αντι¬ 
καθίστανται ως εξής: 

1. Το Ίδρυμα διοικείται από ενδεκαμελές Διοικητικό 
Συμβούλιο, που αποτελείται από τα μέλη του εκάστοτε 
Προεδρείου του Συμβουλίου Αποδήμου Ελληνισμού. 

4. Σε περίπτωση αποποίησης, παραίτησης, έκπτωσης, 
ανικανότητας, θανάτου, μέλους του Διοικητικού Συμβου¬ 
λίου, το Διοικητικό Συμβούλιο δύναται να συνεχίσει τη λει¬ 
τουργία του, εφ’ όσον τα εναπομείναντα μέλη του είναι 
τουλάχιστον έξι (6). 

5. Το Διοικητικό Συμβούλιο συνεδριάζει τακτικά δύο (2) 
φορές το χρόνο (τουλάχιστον) και εκτάκτως όποτε το ζη¬ 
τήσει ο Πρόεδρος ή έξι (6) από τα μέλη του, με γραπτή αί¬ 
τησή τους προς τον Πρόεδρο, πάντοτε όμως έπειτα από 
πρόσκληση του Προέδρου. 

2. Το υπεδάφιο3του εδαφίου β της παραγράφου 1 του 
άρθρου 6 (Αρμοδιότητες Προέδρου) αντικαθίσταται ως 
εξής: 

Οι έκτακτες συνεδριάσεις του Διοικητικού Συμβουλίου 
πραγματοποιούνται σε επείγουσα περίπτωση και με τη 
χρήση τηλεπικοινωνιακών και ηλεκτρονικών μέσων. Στην 
περίπτωση αυτή, σχετική ενημέρωση πρέπει να γίνει εί¬ 
κοσι τέσσερις (24) ώρες τουλάχιστον νωρίτερα. Προς 
τούτο ο Πρόεδρος αποστέλλει με ηλεκτρονικά μέσα σε 
κάθε μέλος του Διοικητικού Συμβουλίου την ημερήσια 
διάταξη της ανωτέρω συνεδρίασης με αναλυτική εισήγη¬ 
ση ζητώντας ταυτόχρονα την απάντηση του κάθε μέλους 
επί των θεμάτων που τίθενται προς ψήφιση. Η απάντηση 
αποστέλλεται εντός 48 ωρών από την ορισθείσα ημέρα 
και ώρα της συνεδρίασης στο Πρόεδρο ομοίως με χρήση 
ηλεκτρονικών μέσων και με βάση το σύνολο των απαντή¬ 
σεων των μελών του Διοικητικού Συμβουλίου συντάσσε- 
ται με ευθύνη του Προέδρου το σχετικό Πρακτικό και υπο¬ 
γράφεται μόνον από αυτόν. Στο πρακτικό αυτό επισυνά¬ 
πτονται υποχρεωτικά οι έγγραφες απαντήσεις των μελών 
του Διοικητικού Συμβουλίου. 

Στον Υφυπουργό Εξωτερικών και Υφυπουργό Οικονο¬ 
μικών αναθέτουμε τη δημοσίευση και εκτέλεση του πα¬ 
ρόντος Διατάγματος. 

Αθήνα, 28 Αυγούστου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

01 ΥΦΥΠΟΥΡΓΟΙ 

ΕΞΩΤΕΡΙΚΩΝ ΟΙΚΟΝΟΜΙΚΩΝ 

ΓΡΗΓΟΡΙΟΣ ΝΙΩΤΗΣ ΑΠΟΣΤΟΛΟΣ ΦΩΤΙΑΔΗΣ 
-♦- 

ΑΠΟΦΑΣΕΙ Σ 

Αριθ. 389484 (3) 

Καν. 1221/97. Πρόγραμμα 2001. Βελτίωση της παραγω¬ 
γής και εμπορίας του μελιού έτους 2001. Έγκριση με¬ 
ταφοράς ποσού 5 εκ. δρχ. από την Ενέργεια I στην 
Ενέργεια II. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Της παραγ. 4 "Γ ενικά" της αρ. 394976/17.10.2000 κοι¬ 
νής απόφασης Υπουργών Εθνικής Οικονομίας, Γεωργίας 
και Υφυπουργού Οικονομικών "Υλοποίηση προγράμμα¬ 
τος βελτίωσης της παραγωγής και της εμπορίας του με¬ 
λιού έτους 2001". 

β) Του Ν. 1558/1985 "Κυβέρνηση και Κυβερνητικά όρ¬ 
γανα" (Α/137) και ειδικότερα του άρθρου 29Α, όπως αυτό 
προστέθηκε με το άρθρο 27 του Ν. 2081/1992 "Ρύθμιση 
του θεσμού των επιμελητηρίων", τροποποίηση διατάξεων 
του Ν. 1712/1987 "για τον εκσυγχρονισμό των επαγγελ¬ 
ματικών οργανώσεων των εμπόρων, βιοτεχνών και λοι¬ 
πών επαγγελματιών και άλλες διατάξεις" (Α/154) και τρο¬ 
ποποιήθηκε με το άρθρο 1 του Ν. 2469/1997 "Περιορι¬ 
σμός και βελτίωση της αποτελεσματικότητας των 
κρατικών δαπανών και άλλες" (Α38). 

γ) Του Ν. 2362/1995 "περί Δημοσίου Λογιστικού" 
(Α/247). 

δ) Του Καν. (Ε.Κ.) 1221/1997 του Συμβουλίου "περί των 
γενικών κανόνων εφαρμογής για ενέργειες βελτίωσης 
της παραγωγής και της εμπορίας του μελιού" (Ι_173). 

ε) Του Καν. (Ε.Κ.) 2300/1997 της Επιτροπής "περί λε¬ 
πτομερειών εφαρμογής του Καν. (Ε.Κ.) 1221/1997" (1319) 
όπως τροποποιήθηκε με τον Καν. (Ε.Κ.) 758/98 "για τρο¬ 
ποποίηση του Καν. (Ε.Κ.)2300/1997", (1105), 1472/98 
(1794) και 2633/98 (1333) της ΕΈ. 

στ) Του Καν. (ΕΟΚ) 1258/1999 "Περίχρηματοδοτήσεως 
της Κοινής Γεωργικής Πολιτικής" (1-94). 

ζ) Του Καν. (ΕΚ) 1663/1995 της Επιτροπής για τη θέσπι¬ 
ση των λεπτομερειών εφαρμογής του Καν. (ΕΚ) 729/1970 
του Συμβουλίου όσον αφορά τη διαδικασία για την εκκα¬ 
θάριση των λογαριασμών του ΕΓΤΠΕ, Τμήμα Εγγυήσεων 
(1.158). 

2. Το Εθνικό Πρόγραμμα βελτίωσης της παραγωγής και 
εμπορίας του μελιού έτους 2001, που υποβλήθηκε από τη 
χώρα μας στην ΕΈ. για έγκριση καιτηναριθ. Ε(2000) 2019 
τελικό/19.7.2000 απόφαση της Ευρωπαϊκής Επιτροπής, 
με την οποία εγκρίθηκε το παραπάνω πρόγραμμα. 

3. Το γεγονός ότι από τις διατάξεις της παρούσας προ- 
καλείται, δαπάνη σε βάρος του Κρατικού Προϋπολογι¬ 


σμού μέχρι 2,5 εκατ. δρχ. που έχει εγκριθείγιατην Ενέρ¬ 
γεια I της αρ. 394976/17.10.2000 Κ.Υ.Α. και είναι εγγε¬ 
γραμμένη στον Κ.Α.Ε. 5423 "Δαπάνες Ε.Γ.Τ.Π.Ε. - Εγγυή¬ 
σεις" του Υπουργείου Γεωργίας με ισόποση μεταφορά 
στον ΚΑΕ 2122 (κάλυψη ελλείμματος ΕΛΕΓΕΠ). 

4. Την εισήγηση της αρμόδιας Υπηρεσίας, αποφασίζου¬ 
με: 

Εγκρίνεται η μεταφορά ποσού 5 εκατ. δρχ. από την 
Ενέργεια I: ΠΛΗΡΟΦΟΡΗΣΗ - ΤΕΧΝΙΚΗ ΒΟΗΘΕΙΑ στην 
Ενέργεια II: ΚΑΤΑΠΟΛΕΜΗΣΗ ΤΗΣ ΒΑΡΡΟΑ. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 3 Σεπτεμβρίου 2001 

Ο ΥΠΟΥΡΓΟΣ 

Γ. ΑΝΩΜΕΡΙΤΗΣ 
-♦- 

Αριθ. 3729 (4) 

Σύσταση Συμβουλίου Εθνικών Κληροδοτημάτων Περι¬ 
φέρειας Δυτικής Μακεδονίας. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 2503/1997 (ΦΕΚ 107/τ.Α7 
30.5.1997) "Διοίκηση, οργάνωση, στελέχωσητης Περιφέ¬ 
ρειας, ρύθμιση θεμάτων για την Τοπική Αυτοδιοίκηση και 
άλλες διατάξεις". 

2. Τις διατάξεις του άρθρου 17 του Ν. 2873/2000 (ΦΕΚ 
285/τ.Α728.12.2000), με τις οποίες ρυθμίζονται θέματα 
Εθνικών Κληροδοτημάτων. 

3. Το γεγονός ότι από την απόφαση αυτή δεν προκαλεί- 
ται επιπλέον δαπάνη σε βάρος του προϋπολογισμού της 
Περιφέρειας Δυτικής Μακεδονίας, αποφασίζουμε: 

1. Συστήνουμε στην Περιφέρεια Δυτικής Μακεδονίας, 
πενταμελές (5) Συμβούλιο Εθνικών Κληροδοτημάτων Πε¬ 
ριφέρειας Δυτικής Μακεδονίας, με τοπική αρμοδιότητα 
στους Νομούς Κοζάνης, Γρεβενών, Καστοριάς & Φλώρι¬ 
νας και με έδρα την Κοζάνη, αποτελούμενο από τα ακό¬ 
λουθα μέλη: 

α) Έναν (1) Εφέτη δικαστή των πολιτικών δικαστηρίων, 
ως Πρόεδρο, που ορίζεται με τον αναπληρωτή του. 

β) Ένα (1) Δικαστικό Αντιπρόσωπο Νομικού Συμβουλί¬ 
ου του Κράτους, που ορίζεται με τον αναπληρωτή του 
από τον Πρόεδρο του Νομικού Συμβουλίου του Κράτους. 

γ) Ένα (1) Διευθυντή της Τράπεζας της Ελλάδας, που 
ορίζεται με τον αναπληρωτή του από το Διοικητή της Τρά- 
πεζας Ελλάδας. 

δ) Το Διευθυντή της Δημόσιας Οικονομικής Υπηρεσίας 
(Δ.Ο.Υ.) Ν. Κοζάνης, με το νόμιμο αναπληρωτή του. 

ε) Τον Προϊστάμενο της Κτηματικής Υπηρεσίας Ν. Κο- 
ζάνηςτου Υπουργείου Οικονομικών με το νόμιμο αναπλη¬ 
ρωτή του. 

Τα υπό στοιχεία δ' & ε' μέλη, ορίζονται μετους αναπλη¬ 
ρωτές τους από τη Γ ενική Γ ραμματέα της Περιφέρειας. 

Καθήκοντα Γ ραμματέα του Συμβουλίου ασκεί υπάλλη¬ 
λος της Περιφέρειας Δυτικής Μακεδονίας, κατηγορίας 
ΠΕ, με βαθμό τουλάχιστον Α', που ορίζεται με τον ανα¬ 
πληρωτή του, από τη Γ ενική Γ ραμματέα. 

2. Στον Πρόεδρο, τα μέλη, τους εισηγητές και το Γ ραμ¬ 
ματέα του Συμβουλίου καταβάλλεται αμοιβή, η οποία θα 
καθοριστεί με απόφαση του Υπουργού Οικονομικών και 
βαρύνει τις πιστώσεις του Υπουργείου Οικονομικών. 

3. Ο κανονισμός λειτουργίας του Συμβουλίου θεσπίζε¬ 
ται με απόφαση του Υπουργού Οικονομικών. 

4. Η θητεία των μελών του Συμβουλίου είναι τριετής. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Κοζάνη, 1 Αυγούστου 2001 

Η Γενική Γραμματέας Περιφέρειας 
ΜΑΡΙΑ ΣΚΡΑΦΝΑΚΗ 
-Φ- 

Αριθ. 4026 (5) 

Τροποποίηση της συστατικής πράξης της Δημοτικής 
Επιχείρησης του Δήμου Ορμύλιας "ΣΕΡΜΥΛΗ". 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 277 έως 284 του Δ.Κ.Κ. 
(Π.Δ. 410/98). 

2. Τηναριθμ. 50/2001 απόφαση του Δ.Σ. του Δήμου Ορ¬ 
μύλιας "Αύξηση Μετοχικού Κεφαλαίου της Δημοτικής 
Επιχείρησης Ορμύλιας "ΣΕΡΜΥΛΗ". 

3. Την αρ. πρ.: 1833/12.2.1998 απόφασή μας "Τροπο¬ 
ποίηση της συστατικής πράξης της Κοινοτικής Επιχείρη¬ 
σης Ορμύλιας "ΣΕΡΜΥΛΗ 1 " 1 . 

4. Τηναριθμ. Πρωτ.: 5631/11.8.2000 απόφαση του Γεν. 
Γραμματέα Περιφέρειας Κεντρικής Μακεδονίας «Ορι¬ 
σμός εισηγητών και μεταβίβαση εξουσίας υπογραφής 
"Με εντολή Γενικού Γραμματέα" αποφάσεων εγγράφων 
και άλλων πράξεων στο Γενικό Διευθυντή, στους Προϊ¬ 
σταμένους Διευθύνσεων και Προϊσταμένους Τμημάτων 
και Γραφείων των υπηρεσιών της, Περιφέρειας», αποφα¬ 
σίζουμε: 

Τροποποιούμε την αρ. πρ.: 1833/12.2.98 απόφασή μας 
και αυξάνεται το κεφάλαιο της Επιχείρησης κατά 
"13.000.000" δρχ. για τη δημιουργία υποδομών φιλοξε¬ 
νίας πολιτιστικών δραστηριοτήτων. 

Έτσι το κεφάλαιο της επιχείρησης διαμορφώνεται στα 
"20.000.000 δρχ." 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Πολύγυρος, 16 Αυγούστου 2001 

Ο Γ ενικός Γ ραμματέας Περιφέρειας 
ΒΑΣΙΛΕΙΟΣ ΒΑΛΑΣΟΠΟΥΛΟΣ 

-Φ- 

Αριθ. 5114+ 4923 (6) 

Τροποποίηση συστατικής πράξης του νομικού προσώ¬ 
που του δήμου Νάουσας Ν. Ημαθίας με την επωνυμία 
"Μέριμνα Παιδιού - Νεολαίας και Οικογένειας". 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη 

1. Τις διατάξεις του Ν.2503/97 και του Ν. 2539/97. 

2. Τις διατάξεις του άρθρου 203 του Δ.Κ.Κ. (Π.Δ. 
410/95). 

3. Τις διατάξεις του άρθρου 27 του Ν. 2081/92. 

4. Την αριθ. 137/2001 απόφαση του δημοτικού συμβου¬ 
λίου Νάουσας Ν. Ημαθίας σχετικά με την τροποποίηση 
της συστατικής πράξης του δημοτικού νομικού προσώ¬ 


που με την επωνυμία "Μέριμνα Παιδιού - Νεολαίας και Οι¬ 
κογένειας", όπως και την αριθ. 10/2001 όμοια του διοικη¬ 
τικού συμβουλίου του νομικού προσώπου για το ίδιο θέ¬ 
μα. 

5. Την αριθ. 4836/2.4.87 απόφαση του Νομάρχη Ημα¬ 
θίας με την οποία συστάθηκε το ανωτέρω νομικό πρόσω¬ 
πο, όπως αυτή τροποποιήθηκε μεταγενέστερα. 

6. Την 5631/26.7.2000 απόφαση του Γενικού Γραμμα¬ 
τέα Περιφέρειας Κεντρικής Μακεδονίας σχετικά με τη με¬ 
ταβίβαση του δικαιώματος υπογραφής "με εντολή Γ ενι¬ 
κού Γραμματέα Περιφέρειας", αποφασίζουμε: 

Νομιμοποιούμε την αριθ. 137/2001 απόφαση του δημο¬ 
τικού συμβουλίου Νάουσας Ν. Ημαθίας με την οποία τρο¬ 
ποποιείται η συστατική πράξη του νομικού προσώπου με 
την επωνυμία "Μέριμνα Παιδιού - Νεολαίας και Οικογένει¬ 
ας" και συγκεκριμένα αντικαθίσταται το εδάφιο (β) της 
παρ. (2) ως εξής: 

β. Σκοπός του Νομικού Προσώπου είναι η ίδρυση και 
λειτουργία Συμβουλευτικού Σταθμού - Νεολαίας και Οι¬ 
κογενειακού Προγραμματισμού. 

Ακροτελεύτια διάταξη 

Από τις διατάξεις της παρούσας απόφασης δεν προκα- 
λείται δαπάνη σε βάρος του προϋπολογισμού του δήμου 
Νάουσας. 

- Η παρούσα απόφαση να δημοσιευθεί στην Εφημερίδα 
της Κυβερνήσεως. 

Βέροια, 3 Ιουλίου 2001 

Με εντολή Γ ενικού Γ ραμματέα Περιφέρειας 

Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 
-Φ- 

Αριθ. 11419 (7) 

Αύξηση καθ’ υπέρβαση ημερών εκτός έδρας υπαλλήλων 
υπηρετούντων στη Νομ. Αυτ/ση Βοιωτίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπ’ όψη: 

1. Τις διατάξεις του άρθρου 2 παρ. 3 του Ν.2685/99 "Πε¬ 
ρί καλύψεως δαπανών μετακινουμένων υπαλλήλων 
κ.λ.π.", όπως συμπληρώθηκε με το αρ. 25 παρ. 6 του Ν. 
2738/99 "Περί συλλογικών διαπραγματεύσεων στη Δημ. 
Διοίκηση κ.λ.π.". 

2. Την αρ. 3902/3.4.2000 απόφασή μας η οποία συ¬ 
μπληρώθηκε με την αρ. 10646/7.8.2001 όμοια απόφασή 
μας με την οποία καθορίζεται για το 2000 και εφεξής το 
ανώτατο όριο επιτρεπομένων ημερών κίνησης εκτός 
έδρας υπαλλήλων υπηρετούντων στη Νομ. Αυτ/ση Βοιω¬ 
τίας. 

3. Την ανάγκη υλοποίησης κατά το έτος 2001, των προ¬ 
γραμμάτων και ελέγχωντου Υπουργείου Γεωργίας και δε¬ 
δομένου ότι οι υπάλληλοιτης Νομ. Αυτ/σης Βοιωτίας κλά¬ 
δου ΠΈ. Γεωπόνων (Δ/νση Γεωργίας) και ΠΈ. Κτηνιά¬ 
τρων (Δ/νση Κτηνιατρικής) εξάντλησαν το όριο των 120 
ημερών. 

4. Το αρ. οικ. 2987/3.8.2001 έγγραφο της Ν.Α. Βοιωτίας 
(Δ/νση Διοίκησης - Τμ. Προσωπικού). 

5. Το γεγονός ότι δεν μπορεί να προβλεφθεί η πρόσθε¬ 
τη δαπάνη, η οποία θα βαρύνει τον προϋπολογισμό της 
Νομ. Αυτ/σης Βοιωτίας, αποφασίζουμε: 

Αυξάνουμε καθ’ υπέρβαση τον ανώτατο επιτρεπόμενο 
αριθμό ημερών εκτός έδρας για το έτος 2001, στους 
υπαλλήλουςτης Νομ. Αυτ/σης Βοιωτίας, κλάδου ΠΕ Γ εω- 
πόνων (Δ/νση Γεωργίας) και ΠΕ Κτηνιάτρων (Δ/νση Κτη¬ 
νιατρικής) κατά 60 ημέρες, για την υλοποίηση των προ¬ 
γραμμάτων και ελέγχων του Υπουργείου Γεωργίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 3 Σεπτεμβρίου 2001 

Ο Γενικός Γραμματέας Περιφέρειας 
ΒΑΣ. ΕΞΑΡΧΟΣ 

-♦- 

Αριθ. ΕΜ 5887 (8) 

Καθιέρωση υπερωριακής εργασίας κατά το έτος 2001, 
για μόνιμο και αποσπασμένο προσωπικό της Νομαρ¬ 
χιακής Αυτοδιοίκησης Ανατολικής Αττικής. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 

Έχοντας υπόψη: 

1) Τις διατάξεις του Π.Δ. 30/96 "Κώδικας Νομαρχιακής 
Αυτοδιοίκησης". 

2) Τις διατάξεις του άρθρου 15του Ν. 2592/1998. 

3) Τις διατάξεις του άρθρου 25παρ. 7του Ν. 2738/99. 

4) Την ανάγκη κάλυψης εκτάκτων υπηρεσιακών ανα¬ 
γκών, όπως έκτακτοι Αγορανομικοί έλεγχοι κατά περί¬ 
πτωση, έλεγχοι καταγγελιών καταναλωτών, δειγματολη¬ 
ψίες καυσίμων και αλκοολούχων ποτών και έλεγχοι κατα¬ 
στημάτων κατά τις μη εργάσιμες ώρες, που λειτουργούν 
σε τουριστικές περιοχές. 

5) Το γεγονός ότι για την αντιμετώπιση των ανωτέρω 
υπηρεσιακών αναγκών, οι υπάλληλοι της Δ/νσης Εμπορί¬ 


ου των Τμημάτων Προστασίας Καταναλωτή, Τεχνικού 
Ελέγχου και Μετρολογίας απασχολήθηκαν και εξακολου¬ 
θούν να απασχολούνται πέραντου κανονικού ωραρίου. 

6) Το γεγονός ότι για την ανωτέρω υπερωριακή απα¬ 
σχόληση, έχει προβλεφθεί σχετική πίστωση στον οικονο¬ 
μικό προϋπολογισμό έτους 2001 της Νομ/κής Αυτ/σης 
Ανατ. Αττικής, Δ/νσης Εμπορίου, αποφασίζουμε: 

Καθιερώνουμε υπερωριακή με αμοιβή απασχόληση κα¬ 
τά τις εργάσιμες ημέρες στην Δ/νση Εμπορίου της Νο¬ 
μαρχιακής Αυτοδιοίκησης Ανατολικής Αττικής και κατα¬ 
νέμουμε τις ώρες αυτής ως εξής: 

1200 ώρες απογευματινής απασχόλησης στους υπαλ¬ 
λήλους των Τμημάτων Προστασίας Καταναλωτή και Τε¬ 
χνικού Ελέγχου - Μετρολογίας της ανωτέρω διεύθυνσης. 

Η ανωτέρω υπερωριακή εργασία θα παρασχεθεί μέχρι 
31.12.2001. 

Κάλυψη δαπάνης: 

Το ύψος της ανωτέρω προκαλούμενης δαπάνης, που 
ανέρχεται στο ποσόν των 1.500.000 δρχ για υπερωριακή 
εργασία ΚΑΕ 0511, θα καλυφθεί από πιστώσεις που έχουν 
προβλεφθεί στον οικονομικό προϋπολογισμό έτους 2001 
της Νομ/κής Αυτ/σης Ανατ. Αττικής Δ/νσης Εμπορίου. 

Η παρούσα απόφαση που ισχύει ένα μήνα πριν τη δη¬ 
μοσίευσή της στην Εφημερίδα της Κυβερνήσεως από 
24.6.2001 να δημοσιευθεί στην Εφημερίδα της Κυβερνή¬ 
σεως. 

Παλλήνη, 24 Ιουλίου 2001 

Ο Νομάρχης κ.α.α. 

Ο Βοηθός Νομάρχης 
ΓΕΩΡΓΙΟΣ ΞΗΝΤΑΡΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΟΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θ ΐ. 0 Γ 
β-ΓΠ3ίΙ: \Λ/θθΓη33ΐΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩβ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 θυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙηΙειτιεί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

βυτο 

δρχ- 

Θυτο 

δρχ- 

θυτο 

δρχ- 

θυτο 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυτο) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φρο¬ 
ντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίβιτιβΐ, με την καταβολή των αντί¬ 
στοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























